m18講場:京東劉強東改行做直播帶貨?百億補貼農產
2024年04月16日 10:34
東網電視
更多新聞短片
直播帶貨已成為零售重要渠道,就連京東集團(09618)創始人兼主席劉強東都玩埋一份,仲宣布旗下京東超市推出「百億農補項目」,喺3年內投入100億元人民幣資源,扶持、補貼農產,等消費者可以買到「平靚正」嘅農產品喎!
今年年初,京東零售就定下2024年「三大必贏之戰」,分別喺內容生態、開放生態,以及即時零售三方面大力發展。早一個星期,先宣布加碼內容生態建設,投入超過10億元人民幣現金和10億流量作為獎勵,吸引多啲原創作者同好嘅內容機構入駐。市場仲估緊京東除咗銀彈攻勢之外,仲有乜大招,原來搵咗「東哥」出馬。
不過,呢位「東哥」,佢係劉強東,但又唔係真正劉強東,由人工智能(AI)數碼人形式出現,聽聞呢位東哥仲用咗京東雲言犀自研嘅AI添,連人工都可以慳返。
東哥周一(15日)晚分別喺京東家電家居同京東超市2個採銷直播間做咗首場live,除咗sell貨,仲分享咗佢喺美食、讀書、生活等方面嘅經䌞同心得。至於直播成績係點,官方就無公布,但似乎幾受網民歡迎,事關有唔少購物購惠喎!